Jyske Efterretninger, 1794-11-03
Stockholm, den 10de October. Ved den langsomme Fremgang som Processen angaaende Forbrydelserne mod vort Fædreneland har havt, har man inddrømmet Nationen behørig Tid til, at eftertænke Forræderiets Natur. - Derved har nu Folkets forskiellige Stemning givet sig tilkiende. - Det er altsaa kiendelig, at den allersidste Jnstantses Dom er retmessig og svarer fuldkommen til Publikums Villie. En viis Administration retter sig efter de Oplystes Tænkemaade blandt sin Nation. Regenternes Modstandere have ikke ladet nogen Leilighed ubenyttet, for stedse at sette dens med Kierlighed til Retfærdighed forbundne Mildhed i et forhadt Lys. - Skiøndt dens offentlige Handlinger alt for tydelig modsagde deslige Bagtalelse, tillagde man den en Partiskhed for Adelen. - Men denne Fyrste fuldkom kommen overbeviist om, at man stedse har Uret for sine Fiender, følger en ubesmittet Samvittigheds og ægte Fædrenelandsivers Tilskyndelser. - Endnu i Forgaars gav han det tydeligste Beviis derpaa. - Det ulykkelige Øieblik var kommen, da Johan Albert Ehrenstrøm skulde gaae sin velfortiente Straf i Møde og miste sit Liv ved Skarpretterens Haand. Han blev ført til Retterstedet, og man kan læt forestille sig, at en saadan Forbryder som han, om hvilken man paastaaer, at han i sidste Krig havde overtalt Kongen til, at lade Flaaden løbe ind i Bugten ved Wiborg; at han under Rigsdagen 1789 havde hemmelig udspredt de fornærmende Skrifter, om, at den heele svenske Armee skulde bestaae af bare Forrædere, og som endnu forøgede denne Forbrydelse ved en ligesaa nedrig, som ufornuftig Hevn mod den nu værende vise og elskede Regiering; at en saadan Forbryder, ikke kunde andet end opvække hos de fleste Tilskuere en mørk Mumlen: Død over denne, man opofre ham tilden borgerlige Retfærdighed. - Efter hans Ankomst paa Retterpladsen forelæste man ham et Brev, at Regenten allene befriede ham fra Lovens Strænghed, da han tilligemed Livet fik Tid til nøie at eftertænke den umaalelige Afstand mellem en saadan Velgiører og hans Bagtalere. Nu blev han ført til Fæstningen Carlsteen, ellers kaldet Marstrand. - Vi kunne ikke heller undlade her tillige at melde et ædel Carakteertræk af Hs. Excellence Præsidenten A. G. Reuterholm. Forbemeldte Jnqvisits Breve prædikede forsonligt Had mod denne Præsident, og han selv gav ved alle Leiligheder sin Galde Luft, som om han selv havde havt Lyst til, at støde denne værdige Mand en Dolk i Hiertet. - hvorledes hevnede Hs. Excellence sig? Han anholdt hos Hertugen om Tilladelse, at maatte trøste Forbryderen paa en værdig og ædel Maade. - Han lod kalde dennes Fader, som boer ikke langt fra Stockholm, en gammel Mand paa 70 Aar, sendte ham i sin bedrøvede Søns Fængsel, hvorhen han tillige havde sendt Bud. - Nu erfarede den Ulykkelige i sin gamle Faders Nærværelse den glædelige Efterretning om sin Benaadelse. - Saaledes frelste den gode Baron Reuterholm sin Fiendes Liv, som ved hans saa svage Sundhed, saa levende Jndbildningskraft og saa frygtsomme Caracteer, vilde have været fortabt før hans Ankomst paa Retterpladsen. - Saaledes paadrage dydig Siæle sig den Nederdrægtiges Had! Frøken Rudenskiolbliver lemfældig behandlet i Tugthuset; hun har daglien Rigsdaler til Fortæring, beboer to Værelser og ha en Kammerpige. Hun blev ikke sat i Halsjernet, som nogle Blade fortalte, og hendes Skaft var ogsaa saa lavt, at man ikke kunde betragte den Ulykkelige fra al Sider, sandsynligen for at skaane hendes endnu ove blevne Følelse af Ære for Kummer. StatssecretaFrank, som ved sin Forbrydelse er bleven entlediget for Ober=Postdirectoriatet, har paa nye i Naade erholdden Pension af 1200 Daler, som den forrige Kong havde tildeelt ham. - Ligesom altsaa blodtørstige Regieringer stedse opvække Afskye hos os, saa kunne de Svenske ikke andet end bære Høiagtelse for deres Regierinsaa længe de selv blive rolige og menneskelige stemte.